TPCH กำไร Q2 หายไปกว่า 30% เหตุโรงไฟฟ้าฯหยุดเดินเครื่องเพื่อซ่อม
TPCH เผยโรงไฟฟ้าช้างหยุดซ่อม ฉุดกำไร Q2 เหลือ 5.55 ลบ.ลดลง 39% จากปีก่อนมีกำไร 9.03 ลบ.ขณะที่ 6 เดือนมีกำไร 6.90 ลบ. ลดลงจากปีก่อนที่มีกำไร 20.43 ลบ.
11 ส.ค. 2558

บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 5.55 ล้านบาท หรือมีกำไรสุทธิ 0.0139 บาทต่อหุ้น ลดลง 39% จากช่วงเดียวกันของปีก่อนที่มีกำไรสุทธิ 9.03 ล้านบาท หรือมีกำไรสุทธิ 0.0291 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 6.90 ล้านบาท หรือ 0.0173 บาทต่อหุ้น ลดลง 66% จากช่วงเดียวกันของปีก่อนที่มีกำไรสุทธิ 20.43 ล้านบาท หรือ 0.0658 บาทต่อหุ้น
โดยผลการดำเนินงานที่มีกำไรลดลง เนื่องจากโรงไฟฟ้าช้างหยุดเดินเครื่องเพื่อซ่อมบำรุงในไตรมาส 1/2558 เป็นเวลา 8 วันส่งผลให้รายได้หลักของกิจการลดลงและค่าใช้จ่ายส่วนของการซ่อมบำรุงเพิ่มขึ้น อีกทั้งยังมีค่าใช้จ่ายเกี่ยวกับพนักงาน กรรมการ และผู้บริหาร เพิ่มขึ้น